ซึ้ง ฮา น้ำตาไหล 5 อันดับข่าวเปิดปุ๊บ แชร์ปั๊บสนั่นโซเชียล 
สิ้นปี 2558 เหมือนเป็นธรรมเนียมของเซกชั่นข่าวไลฟ์สไตล์ ไทยรัฐออนไลน์ เราไม่พลาดขอนำ 5 อันดับข่าวมาแรงที่แชร์ปุ๊บ ทำให้โลกโซเชียลสะเทือน ไม่ว่าจะเป็นการสัมภาษณ์พิเศษ หรือคลิปข่าวกระแสต่างๆ จะมีข่าวไหนบ้าง ไปจัดอันดับพร้อมๆ กันกับเราได้เลย,อันดับ 5 :, ,ดูยัง? รวมคลิปวินาที ธรณีพิโรธ เนปาล (ชมคลิป),หลังจากเกิดแผ่นดินไหวรุนแรง ขนาด 7.9 ในเนปาล ห่างจากกรุงกาฐมาณฑุไม่ถึง 80 กม. ส่งผลให้เกิดแรงสั่นสะเทือนรุนแรงมาก ทำให้บ้านเรือนและถนนพังเสียหายมหาศาล สร้างความเสียใจหดหู่ใจ สะเทือนอารมณ์แก่ชาวโลกเป็นอย่างมากกับการสูญเสียครั้งยิ่งใหญ่อีกครั้งหนึ่ง ซึ่งในยุคสมัยนี้การใช้พลังโซเชียลฯ ไม่ว่าจะเป็นในเฟซบุ๊ก ทวิตเตอร์ หรือการถ่ายคลิปเหตุการณ์ต่างๆ อัพลงในยูทูบ เมื่อมีคนเห็น และช่วยกันแชร์ ทำให้เกิดความช่วยเหลือได้รวดเร็วยิ่งขึ้น ไทยรัฐออนไลน์ จึงได้รวบรวมคลิปเสี้ยววินาทีความน่ากลัวของการเกิดแผ่นดินไหวในครั้งนี้มาให้ได้ชมกัน เพื่อให้ทุกคนได้ตระหนักและรับมือกับมันได้,อันดับ 4 :, ,เปิดตัว นางฟ้าจำแลง ที่แรก น้องเฟรม สาวประเภท 2 ที่เขย่าหัวใจชายชาติทหารทั้งประเทศ,ถ้าจะมีข่าวไหน ครึกโครม โด่งดัง กลายเป็นทอล์กออฟเดอะทาวน์แค่เพียงข้ามคืน ทันทีที่มีคนโพสต์รูปสาวสวยหน้าใสในชุดสีขาวสดใส แววตาหวานเป็นประกาย มองแล้วชวนฝันไปไกล เดินทางไปคัดเลือกทหารกองเกินที่จังหวัดลำปาง ส่งผลให้คนแชร์กันมหาศาลในชั่วพริบตา แรงสั่นสะเทือนที่ว่าทำให้หนุ่มน้อยหนุ่มใหญ่ที่เห็นแทบทั้งประเทศต่างค้นหาว่าเธอเป็นใคร ชื่อเสียงเรียงนามว่าอะไร? เราหาคำตอบมาให้กับผู้อ่านอีกเช่นเคย กับการสัมภาษณ์พิเศษเปิดตัว นางฟ้าจำแลง น้องเฟรม สาวประเภท 2 ที่เขย่าหัวใจชายชาติทหารทั้งประเทศ,อันดับ 3 :, ,เบื้องหลังคำตอบ สุดฮา ฉลาดล้ำ เฉลยใครคือแอดมิน KFC ที่แรก ,ไทยรัฐออนไลน์ แอบส่อง แอดมิน KFC อยู่ทุกวี่วัน จนอดรู้สึกสงสัยในความน่ารักของแอดมินไม่ได้ ต่อมคันผุดขึ้น ผุดขึ้น และแล้วก็แตก จนเราต้องตามล่า ตามหาให้เจอ เพื่อคลายความเคลือบแคลงให้ใครหลายคน เฉลยใครคือแอดมิน KFC ที่แรกได้จากที่นี่,อันดับ 2 :, ,รับประกันน้ำตาท่วมจอ คลิปแชร์ต่อเมื่อพ่อต้องโกหกลูก (ชมคลิป) ,My dads story ภาพยนตร์โฆษณาสุดซึ้ง เป็นอีกหนึ่งแคมเปญกับ #DreamForMyChild ของบริษัทประกันชีวิต MetLife ประเทศฮ่องกง ที่สื่อให้เห็นถึงความรักลูกของพ่อคนหนึ่ง เป็นผลงานสุดเจ๋งฝีมือคนไทย ธนญชัย ศรศรีวิชัย หรือ ต่อ ฟีโนมีน่า ผู้นำไอเดียที่ทำให้โฆษณาหลายชิ้นโด่งดัง รวมไปถึงภาพยนตร์โฆษณาชิ้นนี้ที่สามารถบีบคั้นอารมณ์ เรียกน้ำตาจากผู้ชมได้อีกเช่นเคย,อันดับ 1 :, เจ็บจี๊ด แชร์กระจาย ภาพถ่ายเสียดสีสังคมที่คนไทยต้องดู ,ผลงานภาพถ่ายที่ถูกพูดถึงเป็นอย่างมากบนโลกโซเชียลในปีที่ผ่านมา ขอบอกว่าต้องแชร์กันรัวๆ เพราะคอนเซปต์เจ็บจี๊ดโดนใจคนไทยหลายๆ คน กับนิทรรศการภาพถ่ายชื่อ พรรฦก หรือ Bizarre Land สร้างสรรค์โดยศิลปินภาพถ่ายมืออาชีพ ชฤต ภู่ศิริ ซึ่งนำเสนอผลงานภาพถ่ายภายใต้แนวความคิดเกี่ยวกับการสื่อสะท้อนถึงหลากหลายความเป็นไปในสังคมไทยที่ผู้คนมากมายชินชาจนกลายเป็นความปกติธรรมดา
สิ้นปี 2558 เหมือนเป็นธรรมเนียมของเซกชั่นข่าวไลฟ์สไตล์ ไทยรัฐออนไลน์ เราไม่พลาดขอนำ 5 อันดับข่าวมาแรงที่แชร์ปุ๊บ ทำให้โลกโซเชียลสะเทือน ไม่ว่าจะเป็นการสัมภาษณ์พิเศษ หรือคลิปข่าวกระแสต่างๆ จะมีข่าวไหนบ้าง ไปจัดอันดับกันเลย
รวมข่าว 2558,ข่าวโซเชียล2558,ธรณีพิโรธ เนปาล,น้องเฟรม สาวประเภท 2,ใครคือแอดมิน KFC,My dad's story,พรรฦก,ภาพถ่ายเสียดสีสังคม พรรฦก,ข่าว,ข่าวไลฟ์สไตล์,ข่าวไลฟ์สไตล์ ไทยรัฐออนไลน์,ไทยรัฐออนไลน์